กระเบน - วิกิพีเดีย

# กระเบน

### จากวิกิพีเดีย สารานุกรมเสรี

Potamotrygon motoro (Müller & Henle, ค.ศ. 1841) ปลากระเบนน้ำจืดชนิดหนึ่งในวงศ์ Potamotrygonidae พบในทวีปอเมริกาใต้

กระเบน หมายถึง ปลากระดูกอ่อนจำพวกหนึ่งที่พบได้ทั้งน้ำจืดสนิท น้ำกร่อย และทะเล มีรูปร่างแบนราบ ปากอยู่ด้านล่าง หากินบริเวณพื้นน้ำ มีหลายวงศ์ (Family) หลายสกุล (Genus) ขนาดแตกต่างหลากหลายไปตามสกุลและชนิด กระจายไปตามเขตอบอุ่นทั่วโลก เช่น ในวงศ์ปลากระเบนหางสั้น (Potamotrygonidae) มีหางสั้น รูปร่างกลมคล้ายจานข้าว ในวงศ์ปลากระเบนธง (Dasyatidae) รูปร่างค่อนข้างกลม จะงอยปากแหลม หางยาวคล้ายแส้ มีเงี่ยงพิษที่โคนหาง 1 - 2 ชิ้น ที่เมื่อหักไปแล้วสามารถงอกใหม่ได้ ในวงศ์ปลากระเบนไฟฟ้า (Narcinidae และ Torpedinidae) พบในทะเล มีขนาดเล็ก มีรูปร่างต่างไปจากกระเบนชนิดอื่น ๆ และสามารถผลิตไฟฟ้าเพื่อป้องกันตัวและล่าเหยื่อได้ด้วย

## [แก้] ดูเพิ่ม

- วงศ์ปลากระเบนธง

## [แก้] สายพันธุ์ปลากระเบน

- กระเบนขาว ปลากระเบนน้ำจืดชนิดหนึ่ง มีชื่อวิทยาศาสตร์ว่า Himantura signifer
- กระเบนบัว ปลากระเบนที่อยู่ในน้ำจืดชนิดหนึ่ง มีชื่อวิทยาศาสตร์ว่า Himantura bleeker
- กระเบนไฟฟ้า ปลากระเบนที่มีรูปร่างกลม และมีอวัยวะที่ปล่อยกระแสไฟฟ้าได้
- กระเบนไฟฟ้าตาบอด ปลากระเบนพบได้ตามไหล่ทวีปตั้งแต่ช่องแคบคุกของนิวซีแลนด์
- กระเบนไฟฟ้าแปซิฟิก ปลากระเบนไฟฟ้า อาศัยอยู่ในมหาสมุทรแปซิฟิกทางตะวันออก
- กระเบนราหู ปลากระเบนน้ำจืดที่มีขนาดใหญ่ที่สุดในโลก มีชื่อวิทยาศาสตร์ว่า Himantura chaophraya
- กระเบนลายเสือ ปลากระเบนน้ำจืดชนิดหนึ่ง มีชื่อวิทยาศาสตร์ว่า Himantura krempfi
- กระเบนลาว ปลากระเบนน้ำจืดชนิดหนึ่ง มีชื่อวิทยาศาสตร์ว่า Dasyatis laoensis

หน้านี้คือหน้าที่มีคำกำกวมในวิกิพีเดีย แสดงรายการของบทความต่างๆ ที่ใช้ชื่อใกล้เคียงกัน ถ้ามีบทความใดโยงมายังหน้านี้แทนที่จะเป็นหน้าที่ควรจะโยงไป คุณอาจช่วยแก้ในบทความดังกล่าวได้ ให้โยงไปยังหน้าบทความที่สัมพันธ์กันโดยตรง
ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B9%80%E0%B8%9A%E0%B8%99.html".

หมวดหมู่: การแก้ความกำกวม | ปลา

##### Views

- บทความ
- อภิปราย
- รุ่นปัจจุบัน

##### ค้นหา